CELEX: 32020D1115
Language: ga
Date: 2020-07-24 00:00:00
Title: Cinneadh (AE) 2020/1115 ón gComhairle an 24 Iúil 2020 maidir leis an seasamh atá le glacadh thar ceann an Aontais Eorpaigh laistigh den Chomhchoiste arna bhunú leis an gComhaontú idir an Comhphobal Eorpach, de pháirt amháin, agus Rialtas na Danmhairge agus Rialtas Baile Oileáin Fharó, den pháirt eile, a mhéid a bhaineann le glacadh leasuithe ar Phrótacail 1 agus 4 a ghabhann leis an gComhaontú

29.7.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 244/16
               
            
         CINNEADH (AE) 2020/1115 ÓN gCOMHAIRLE
         an 24 Iúil 2020
         maidir leis an seasamh atá le glacadh thar ceann an Aontais Eorpaigh laistigh den Chomhchoiste arna bhunú leis an gComhaontú idir an Comhphobal Eorpach, de pháirt amháin, agus Rialtas na Danmhairge agus Rialtas Baile Oileáin Fharó, den pháirt eile, a mhéid a bhaineann le glacadh leasuithe ar Phrótacail 1 agus 4 a ghabhann leis an gComhaontú
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4) de, i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:
         
                     (1)
                  
                  
                     Rinne an Comhphobal Eorpach an Comhaontú idir an Comhphobal Eorpach, de pháirt amháin, agus Rialtas na Danmhairge agus Rialtas Baile Oileáin Fharó, den pháirt eile (“an Comhaontú”), a thabhairt i gcrích trí bhíthin Cinneadh 97/126/CE (1) ón gComhairle, agus tháinig sé i bhfeidhm an 1 Eanáir 1997.
                  
               
                     (2)
                  
                  
                     De bhun Airteagal 34 den Chomhaontú, féadfaidh an Comhchoiste arna bhunú faoi Airteagal 31 den Chomhaontú (“an Comhchoiste”) forálacha na bPrótacal a ghabhann leis an gComhaontú a leasú.
                  
               
                     (3)
                  
                  
                     Tar éis caibidlíocht a dhéanamh, chomhaontaigh an tAontas agus Rialtas Baile Oileáin Fharó forálacha áirithe de na Prótacail a ghabhann leis an gComhaontú a leasú, eadhon, Prótacal 1, a bhaineann leis an gcóir taraife agus na socruithe is infheidhme maidir le hiasc agus táirgí iascaigh áirithe a scaoiltear chun saorchúrsaíochta sa Chomhphobal nó a allmhairítear isteach in Oileáin Fharó, agus Prótacal 4, a bhaineann leis na forálacha speisialta is infheidhme maidir le hallmhairiú táirgí talmhaíochta áirithe seachas na cinn a liostaítear i bPrótacal 1. Tá sé d’aidhm ag na leasuithe sin scóip na rochtana atá ag an dá Pháirtí ar an margadh a leathnú i gcás táirgí roghnaithe.
                  
               
                     (4)
                  
                  
                     Tá an Comhchoiste le cinneadh a ghlacadh maidir leis na leasuithe ar Phrótacail 1 agus 4.
                  
               
                     (5)
                  
                  
                     Is iomchuí an seasamh atá le glacadh thar ceann an Aontais laistigh den Chomhchoiste a leagan síos, a mhéid a bhaineann le glacadh na leasuithe ar Phrótacail 1 agus 4, ós rud é go mbeidh an cinneadh lena leasófar na Prótacail sin ceangailteach ar an Aontas,
                  
               TAR ÉIS AN CINNEADH SEO A GHLACADH:
         
            Airteagal Aonair
            An seasamh atá le glacadh thar ceann an Aontais sa Chomhchoiste maidir le leasuithe ar Phrótacail 1 agus 4 a ghabhann leis an gComhaontú idir an Comhphobal Eorpach, de pháirt amháin, agus Rialtas na Danmhairge agus Rialtas Baile Oileáin Fharó, den pháirt eile, is ar an dréachtchinneadh ón gComhchoiste (2) a bhunófar é.
         
         
            Arna dhéanamh sa Bhruiséil, 24 Iúil 2020.
            
               
                  Thar ceann na Comhairle
               
               
                  An tUachtarán
               
               M. ROTH
            
         
         
            (1)  Cinneadh 97/126/CE ón gComhairle an 6 Nollaig 1996 maidir le comhaontú a thabhairt i gcrích idir an Comhphobal Eorpach, de pháirt amháin, agus Rialtas na Danmhairge agus Rialtas Baile Oileáin Fharó, den pháirt eile (IO L 53, 22.2.1997, lch. 1).
         
            (2)  Féach Doiciméad ST 9385/20 ar http://register.consilium.europa.eu.